ແຂວງດ້ຽນບຽນຈັດຕັ້ງພິທີໄຫວ້ອາໄລ, ປົ່ງອັດຖິທະຫານອາສາສະໝັກຫວຽດນາມເສຍສະຫຼະຊີວິດຢູ່ລາວ
ພາບປະກອບ
ຕອນເຊົ້າວັນທີ 13/4, ແຂວງ ດ້ຽນບຽນໄດ້ຈັດຕັ້ງພິທີມອບຮັບ, ໄຫວ້ອາໄລ ແລະ ປົ່ງອັດຖິທະຫານອາສາສະໝັກ ຫວຽດນາມ ທີ່ເສຍສະຫຼະຊີວິດຢູ່ລາວລວມ 27 ຊຸດ. ອັດຖິ 27 ຊຸດດັ່ງກ່າວນຳໄປປົ່ງຢູ່ເຂດສຸສານທະຫາຍເສຍສະຫຼະຊີວິດເພື່ອຊາດ ຕົງຄາວ, ຕາແສງ ແທງເນືອ, ເມືອງ ດ້ຽນບຽນ. ຊຸມປີຜ່ານມາ, ແຂວງ ດ້ຽນບຽນ ແລະ ກອງທ້ອນໂຮມອັດຖິທະຫາຍເສຍສະຫຼະຊີວິດເພື່ອຊາດທະຫານເຂດ 2 ຍາມໃດກໍ່ມານະພະຍາຍາມໃນວຽກງານຊອກຫາ, ທ້ອນໂຮມອັດຖິທະຫານເສຍອາສາສະໝັກ ຫວຽດນາມ ທີ່ໄດ້ເສຍສະຫຼະຊີວິດຢູ່ລາວ ກັບເມືອປະເທດ. ທ່ານ ມົ່ວອາເຊີນ, ປະທານຄະນະກຳມະການປະຊາຊົນແຂວງ ດ້ຽນບຽນ, ໃຫ້ຮູ້ວ່າ: ໄລຍະຈະມາເຖິງ, ແຂວງ ດ້ຽນບຽນ ຈະສົມທົບກັບບັນດາກຳລັງຕັ້ງທັບໃນບໍລິເວນ, ເຊິ່ງຕົ້ນຕໍແມ່ນກຳລັງຊອກຫາອັດຖິຂອງທະຫານເຂດ 2 ແລະ ກຳລັງທະຫານທ້ອງຖິ່ນ ເພື່ອສືບຕໍ່ຊອກຫາ, ທ້ອນໂຮມອັດຖິທະຫານເສຍສະຫຼະຊີວິດເພື່ອຊາດກັບເມືອປະເທດ. ພ້ອມກັນນັ້ນ, ແຂວງ ດ້ຽນບຽນ ໄດ້ປະຕິບັດນະໂຍບາຍສຳລັບບັນດາຄອບຄົວທະຫານເສຍອົງຄະ, ບັນດາຄອບຄົວມີລູກຫຼານເສຍສະຫຼະຊີວິດຢູ່ລາວ.
(ແຫຼ່ງຄັດຈາກ VOV)